b'\n_START_ARTICLE_\nAngra do Hero\xc3\xadsmo\n_START_SECTION_\nPovijest\n_START_PARAGRAPH_\nNeki tvrde da je Angru osnovao \xc3\x81lvaro Martins, koji je plovio s Didrikom Piningom u ekspediciji za Novi svijet, te s Bartolomeom Diasom pri oplovljavanju Rta dobre nade. Drugi pak tvrde da ju je osnovao Flamanac J\xc3\xa1come de Bruges 1450. ili 1451. godine, koji je za portugalskog vladara Henrika Moreplovca regrutirao farmere i ribare iz Holandije kako bi kolonizirao Azore._NEWLINE_Tijekom Napoleonskih ratova Angra je bila mjesto egzila Almeide Garretta, te kao mjesto izbjegli\xc5\xa1tva kraljice Marije II. Portugalske od 1830. do 1833. godine. Epitet "heroizma" je dodala sama kraljica Marija II. nakon \xc5\xa1to su se stanovnici Angre iskazali tijekom tzv. "liberalnih ratova" protiv tiranije miguelisti\xc4\x8dkih snaga (vojska Miguela I. Portugalskog), te tako omugu\xc4\x87ili osnutak ustavne monarhije u Portugalu.'